ΚΥΝΗΓΙ ΚΡΥΜΜΕΝΟΥ ΘΗΣΑΥΡΟΥ ΑΓΙΟΥ ΝΙΚΟΛΑΟΥ

***ΦΑ ΦΕ ΦΙ ΦΟ…..***

***3 Μαρτίου 2019***

Οδηγίες συμμετοχής

1.Οι ομάδες που συμμετέχουν μπορούν να αποτελούνται από 4 έως και δέκα άτομα. Σε περίπτωση συμμετεχόντων κάτω των 18 ετών, απαραίτητο είναι στις ομάδες να συμμετέχει τουλάχιστον ένας ενήλικος. (Προσοχή : σε περίπτωση που μία ομάδα συμμετέχει με δύο αυτοκίνητα, οι ενήλικοι θα πρέπει να είναι δύο)

2.Η κάθε ομάδα επιλέγει όνομα και δημιουργεί μία εμφάνιση με την οποία θα συμμετάσχει στο Κυνήγι.

3.Κάθε ομάδα θα χρειαστεί αυτοκίνητο προκειμένου να λύσει κάποιους γρίφους που μπορεί να βρίσκονται σε απομακρυσμένα σημεία. Ο οδηγός θα πρέπει βεβαίως να είναι ενήλικος και να διαθέτει δίπλωμα οδήγησης

4.Με την λήξη της προθεσμίας για την υποβολή των δηλώσεων συμμετοχής, ξεκινάει το παιχνίδι …… και το τρέξιμο. Στα τηλέφωνα επικοινωνίας που οι ομάδες έχουν δηλώσει και τα οποία για κανένα λόγο δεν θα πρέπει να αλλάξουν μέχρι την ημέρα του παιχνιδιού, θα τους σταλούν μηνύματα με τα οποία οι ομάδες θα καλούνται (κάποια από τα μέλη τους) να συμμετάσχουν σε δραστηριότητες, να εκτελέσουν εντολές, να παρευρεθούν σε κάποιο συγκεκριμένο σημείο σε συγκεκριμένη ώρα, να καλοπιάσουν την διοργάνωση με κάποιο αντικείμενο κλπ. Η συμμετοχή δεν είναι απαραίτητη πλην όμως ανταμείβεται.

Απαγορεύσεις με δυο λόγια

1.Δεν χρησιμοποιούμε μηχανοκίνητα δίτροχα .

2.Δεν παραποιούμε, δεν καταστρέφουμε και δεν αφαιρούμε στοιχεία για να παρεμποδίσουμε τις υπόλοιπες ομάδες που συμμετέχουν. Σε περίπτωση που διαπιστωθεί κάτι από τα παραπάνω η ομάδα θα αποκλειστεί

3. Οι ομάδες δεν συνεργάζονται μεταξύ τους και δεν επιτρέπεται τα μέλη μιας ομάδας να είναι πάνω από 10……………………Καλά να περάσουμε !